5.9.2023
MT
Il-Ġurnal Uffiċjali tal-Unjoni Ewropea
C 315/9
Avviż minn qabel ta’ konċentrazzjoni (Il-Każ M.11150 - VERSALIS / NOVAMONT) Każ li jista’ jiġi kkunsidrat għal proċedura ssimplifikata (Test b'rilevanza għaż-ŻEE)
(2023/C 315/07)
1.
Fil-25 ta’ Awwissu 2023, il-Kummissjoni rċeviet avviż ta’ konċentrazzjoni proposta skont l-Artikolu 4 tar-Regolament tal-Kunsill (KE) Nru 139/2004 (1).
Dan l-avviż jikkonċerna l-impriżi li ġejjin: — Versalis S.p.A., (Versalis, l-Italja), ikkontrollata minn ENI S.p.A. (ENI, l-Italja), — Novamont S.p.A. (Novamont, l-Italja), ikkontrollata indirettament bi sħab minn Neuberger Berman Group, LLC (US) u Investitori Associati II S.A. f’likwidazzjoni (il-Lussemburgu), — Matrica S.p.A. (Matrica, l-Italja), joint venture 50:50 stabbilita fit-13 ta’ Ġunju 2011 bejn Versalis u Novamont.
Versalis se takkwista, fis-sens tal-Artikolu 3(1)(b) tar-Regolament dwar l-Għaqdiet, il-kontroll esklużiv ta’ Novamont u l-kontroll esklużiv ta’ Matrica.
Il-konċentrazzjoni hija mwettqa permezz ta’ xiri ta’ ishma.
2.
L-attivitajiet kummerċjali tal-impriżi kkonċernati huma dawn li ġejjin:
— Versalis hija attiva fl-oqsma tas-sustanzi kimiċi bażiċi u intermedji, tal-plastik, tal-gomma u tas-sustanzi kimiċi minn sorsi rinnovabbli b’impjanti tal-produzzjoni fiż-ŻEE, fir-Renju Unit u fil-Korea t’Isfel u topera permezz ta’ network kummerċjali internazzjonali, — Novamont hija attiva fil-produzzjoni tal-bijoplastiks u fl-iżvilupp ta’ bijoprodotti u bijokimiċi minn riżorsi rinnovabbli b’faċilitajiet ta’ produzzjoni fiż-ŻEE u fl-Istati Uniti tal-Amerka u topera permezz ta’ network kummerċjali internazzjonali, — Matrica hija attiva fi prodotti li huma derivati kompletament minn riżorsi rinnovabbli fuq il-bażi ta’ teknoloġiji ġodda b’impatt ambjentali baxx li għandhom l-għan li jużaw il-kumplessità molekulari tal-materja prima veġetali biex jipproduċu sustanzi kimiċi b’valur miżjud għoli.
Matrica tuża proċess għat-trasformazzjoni ta’ żjut veġetali f’aċidi mono u dikarbossiliċi u esteri, li jagħmilha possibbli li jinkisbu prodotti ta’ purità għolja.
3.
Wara eżami preliminari, il-Kummissjoni tqis li t-tranżazzjoni notifikata tista’ taqa’ fil-kamp ta’ applikazzjoni tarRegolament dwar l-Għaqdiet.
Madankollu, id-deċiżjoni finali dwar dan il-punt hija riżervata.
Skont l-Avviż tal-Kummissjoni dwar proċedura ssimplifikata għat-trattament ta’ ċerti konċentrazzjonijiet skont ir-Regolament tal-Kunsill (KE) Nru 139/2004 (2) jinħtieġ li jiġi nnutat li dan il-każ jista’ jiġi kkunsidrat għal trattament skont il-proċedura stabbilita fl-Avviż.
4.
Il-Kummissjoni tistieden lil terzi persuni interessati biex jibagħtulha l-kummenti li jista’ jkollhom dwar l-operazzjoni proposta.
Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta’ din il-pubblikazzjoni.
Jinħtieġ li r-referenza li ġejja dejjem tiġi speċifikata: M.11150 - VERSALIS / NOVAMONT (1) ĠU L 24, 29.1.2004, p. 1 (ir-“Regolament dwar l-Għaqdiet”).
(2) ĠU C 366, 14.12.2013, p. 5.